
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                           Bucureşti, 13 mai 2014                   

şi problemele minorităţilor naţionale                                             Pl-x 245/2014

                             Doamnei deputat



         Rodica Nassar     

                    Preşedintele Comisiei pentru sănătate şi familie

                               


         AVIZ
asupra propunerii legislative privind carnetul de sănătate al copilului
                     În conformitate cu prevederile art.95 şi 115 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 245 din 5 mai 2014, spre dezbatere şi avizare, în procedură de urgenţă, propunerea legislativă privind carnetul de sănătate al copilului, înregistrată cu nr. 4c-5/334/06.05 2014 2014.

Senatul, în calitate de primă Cameră sesizată, a respins propunerea legislativă  la data de 22 aprilie  2014. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră  decizională.

                   Propunerea legislativă are ca obiect de reglementare  acordarea carnetului de sănătate al copilului, în care să fie cuprinse toate informaţiile medicale, profilactice şi preventive legate de acesta. Carnetul de sănătate are un regim special şi se achiziţionează de către unitatea medicală unde se naşte acesta

Guvernul nu susţine iniţiativa legislativă, conform Punctului de vedere  nr.85/DPSG din 20. 01. 2014, arătând că este în curs de implementare Dosarul Electronic  de Sănătate  al pacientului (DES) iar dosarul electronic al copilului, prevăzut în prezenta iniţiativă legislativă, se circumscrie, practic, dosarului naţional al pacientului.
                    În calitate de invitat a participat doamna prof. dr. Irina  Moroianu Zlătescu, director al Institutului Român pentru Drepturile Omului (IRDO), care a prezentat următorul punct de vedere: „Potrivit art. 213 din Legea privind reforma în domeniul sănătăţii nr. 95/2006 „toţi copiii până la vârsta de 18 ani beneficiază de asigurări sociale de sănătate fără plata contribuţiei”, astfel beneficiază ca toţi asiguraţii de drepturile prevăzute de legea 95, inclusiv de cardul de sănătate. Existenţa sub forma electronică a dosarului medical al pacientului trebuie să rămână o preocupare a Ministerului Sănătăţii. Atrage atenţia asupra necesităţii asigurării unui grad înalt de securitate şi confidenţialitate al datelor, inclusiv respectarea drepturilor conferite de prevederile Legii nr. 677/2001 privind protecţia persoanelor cu privire la prelucrarea datelor cu caracter personal”.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.1439 din 12 decembrie 2013 precum şi punctul de  vedere  al Consiliului Economic şi Social, transmis cu adresa nr.3542 din 28 noiembrie 2013, punctul de vedere susinut de directorul IRDO în care acesta nu susţine adoptarea acestei iniţiative legislative. 

                Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă   în şedinţa din  13 mai 2014, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor şi, în urma dezbaterilor, au hotărât, cu majoritate de voturi, să îi acorde aviz negativ. 
                   În raport de obiectul şi conţinutul său, propunerea legislativă face parte din categoria legilor ordinare.
                                                                     PREŞEDINTE,

                                                                        Deputat

                                                                            Nicolae Păun
Întocmit: Consilier parlamentar dr. Marcela Monica STOICA        

